b'\n_START_ARTICLE_\nSesriem\n_START_SECTION_\nSesriemski kanjon\n_START_PARAGRAPH_\nSesriem je znan tudi po kanjonu, ki je pribli\xc5\xbeno 4 km oddaljen od Sesriema in je druga najpomembnej\xc5\xa1a turisti\xc4\x8dna zanimivost na tem obmo\xc4\x8dju. To je naravni kanjon ob reki Tsauchab, vklesan v lokalne sedimentne kamnine, pribli\xc5\xbeno kilometer dolg in do 30 metrov globok. Ime je afrikansko in pomeni "\xc5\xa1est pasov" . Dali so mu ga naseljenci na dorslandski poti, ker so potrebovali \xc5\xa1est pasov (iz oriksove ko\xc5\xbee), da so lahko z vedrom segli v kanjon in zajeli vodo. Kanjon je ponekod \xc5\xa1irok le dva metra. Stalno ima vodo, ki jo na veliko uporabljajo \xc5\xbeivali._NEWLINE_Dorslandsko potovanje (Thirstland Trek) je skupno ime za raziskovanje Burov, naseljencev iz Ju\xc5\xbene Afrike, ki so proti koncu 19. stoletja in v prvih letih 20. stoletja iskali politi\xc4\x8dno neodvisnost in bolj\xc5\xa1e \xc5\xbeivljenjske razmere. Udele\xc5\xbeenci, kmetje iz svobodne dr\xc5\xbeave Oranje in Transvaala, se imenujejo dorslandski pohodniki.'